**ELŐTERJESZTÉS**

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottsága 2023. február 21-i ülésére**

**Javaslat a 2023. évi Savaria Történelmi Karnevál megrendezésének időpontjára**

Szombathely Megyei Jogú Város Közgyűlésének 23/2015. (I.29.) Kgy. sz. határozata értelmében a Savaria Történelmi Karnevál (a továbbiakban: Karnevál) megszervezését 2015. évtől - a Savaria Történelmi Karnevál Közhasznú Közalapítvány (a továbbiakban: Közalapítvány) közreműködésével - a Savaria Turizmus Nonprofit Kft. (a továbbiakban: NKft.) látja el. A Közalapítvány - az NKft. javaslatával megegyezően - a 128/2023. (II.1.) Kuratóriumi határozatával a 2023. augusztus 24-27-ig tartó időszakot javasolja a Karnevál megrendezésére.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. február „ ”**

**/: Horváth Soma :/**

**HATÁROZATI JAVASLAT**

**…………/2023. (II.21.) VISB. sz. határozat**

A Bizottság javasolja a Közgyűlésnek, hogy a Savaria Történelmi Karnevál Közhasznú Közalapítvány kuratóriuma és a Savaria Turizmus Nonprofit Kft. ügyvezetőjének szakmai javaslata alapján a 2023. évi Karnevál 2023. augusztus 24-27. között kerüljön megrendezésre.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,)

Csapláros Andrea, a „Savaria Történelmi Karnevál” Közhasznú Közalapítvány kuratóriumának elnöke,

Grünwald Stefánia, Savaria Turizmus Nonprofit Kft. ügyvezető igazgatója)

**Határidő:** 2023.02.23.